ત્રણ દિવસના આ અંતરાષ્ટ્રીય મેળામાં રજી જુલાઇના સોમવારે સવારે ૧૦ થી ૧ સંરક્ષણ ઉત્પાદનો અંગે સંપૂર્ણ માહિતી આપતો સેમિનાર યોજાશે જેમાં એન્જિનિયરીંગ,ફાઉન્ડ્રી, મશીન ટુલ્સ જેવા ઉદ્યોગો સંકળાયેલા છે તેને વિશાળ તક ઉભી થશે. ઉલ્લેખનિય એ છે કે રાજકોટ એન્જિનિયરીંગ, ફાઉન્ડ્રી, મશીન ટૂલ્સમાં વૈશ્વિક ખ્યાતી પામ્યું છે. ત્યારે સંરક્ષણના જરૂરી સાધનો પણ રાજકોટમાં બને તે માટે સોમવારનો આ સેમિનાર ખાસ ઉપયોગી રહેશે. તેવું સૌરાષ્ટ્ર વેપાર ઉદ્યોગ મંડળના અગ્રણી પરાગભાઈ તેજુરાએ જણાવ્યું હતું.